La festivitat de Sant Antoni se celebra amb activitats a la plaça Major de Sagunt
16 de gener 2025

![](/media/igobwfdt/img_1461_c.jpg?width=850&height=566.6666666666666)_La regidora de Festes i Cultura Popular, Patricia Sánchez, i la presidenta de La Diabòlica de Morvedre, Cristina Rodríguez en la presentació de la programació_

L'associació La Diabòlica de Morvedre celebrarà una sèrie d'activitats com **fogueres, espectacles musicals i esdeveniments infantils** a la plaça Major de Sagunt. Esta iniciativa es durà a terme per la festivitat de Sant Antoni i amb la col·laboració de l'Ajuntament de Sagunt.

El **divendres, 17 de gener**, a partir de les 18 hores, La Diabòlica de Morvedre prepararà una foguera per Sant Antoni. I a les 20 hores tindrà lloc una ronda de Sant Antoni interpretada per la formació musical **La Rondalla Borda**.

El plat fort tindrà lloc el **dissabte, 18 de gener**. Durant el matí d’esta jornada es desenvoluparan tallers de màscares i foc (12.30 hores). A la vesprada hi haurà un _vespreig_ amb els concerts d'**El Trío Liote i The Fires** (16 hores). Les colles es concentraran a la plaça Major i faran una cercavila pel carrer Camí Real (19 hores). A continuació, hi haurà un correfoc infantil i adult amb les colles a càrrec de **Diables de Ripollet, Dimonis Enroscats de l'Alcúdia i La Diabòlica de Morvedre** (19.30 hores).

Ja ben entrada la nit s'encendrà la foguera al so de les campanes al toc de **Campaners de Morvedre** (20.30 hores). La programació de Sant Antoni acabarà amb un **karaoke** a l'Auditori Joaquín Rodrigo (23 hores).

En la roda de premsa de presentació de la programació de Sant Antoni a la plaça Major han participat la regidora de Festes i Cultura Popular, Patricia Sánchez; i la presidenta de La Diabòlica de Morvedre, Cristina Rodríguez.

![](/media/xfylqg4o/img_1440_c.jpg?width=850&height=566.6666666666666)_La regidora de Festes i Cultura Popular, Patricia Sánchez, i la presidenta de La Diabòlica de Morvedre, Cristina Rodríguez en la presentació de la programació_

La regidora de Festes i Cultura Popular, Patricia Sánchez, ha incidit que és una programació “àmplia i innovadora” amb la qual la ciutadania pot passar-se tot el dissabte gaudint de la festivitat a la plaça Major. La regidora de l'Ajuntament de Sagunt ha donat les gràcies a la presidenta de La Diabòlica de Morvedre, Cristina Rodríguez, “per fer possible l'organització d'esta festa”.

La presidenta de l'entitat organitzadora ha explicat que enguany tenen un programa que seguix la tradicional temàtica de Sant Antoni, però en el qual han anat incorporant canvis en funció de les necessitats advertides per a millorar esta festivitat com la instal·lació de WC portàtils a la plaça Major. Cristina Rodríguez també ha recalcat: “Els grups musicals que actuaran durant la vesprada són formacions locals i per a la seua selecció La Diabòlica de Morvedre ha comptat amb l'ajuda de la regidoria de Joventut i Infància”.

![](/media/yfidp4nn/cartel_c.jpg?width=425&height=850)

A més, recordem que també hi haurà [activitats els dies 17 i 18 de gener i el cap de setmana dels dies 24 a 26 de gener](https://aytosagunto.es/va/actualitat/sagunt-gaudira-de-dos-caps-de-setmana-de-festejos-per-sant-antoni/), en este cas organitzades per la **Associació Cultural Sant Antoni Sagunt** que celebra el seu 25 aniversari. Es tracta tant d'activitats infantils com culturals i taurines.

*   [](http://www.facebook.com/sharer.php?u=https://aytosagunto.es/va/actualitat/la-festivitat-de-sant-antoni-se-celebra-amb-activitats-a-la-placa-major-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-festivitat-de-sant-antoni-se-celebra-amb-activitats-a-la-placa-major-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-festivitat-de-sant-antoni-se-celebra-amb-activitats-a-la-placa-major-de-sagunt/ "Linked In")
*   [](mailto:?body=https://aytosagunto.es/va/actualitat/la-festivitat-de-sant-antoni-se-celebra-amb-activitats-a-la-placa-major-de-sagunt/)